Убрзо су у Србији избили ослободилачки ратови: с Турцима 1912., с Бугарима и Арбанасима 1913., и опет с Бугарима и Немцима 1914. године. Дамјанови синови и кћерке су били дорасли за оружје и рат, па су заједно са оцем у бој за слободу Србије кренуле његове кћери Јагода и Цвета, затим синови, добровољци српске војске — Владимир, ученик петог разреда лесковачке гимназије и један од 1300 српских каплара, па Стеван, ђак пољопривредне школе и Милутин, учитељ.